ביום של הפצצה

ביום של הפצצה (באנגלית "Rami 1") הוא אלבום הבכורה של הזמר רמי קלינשטיין, שיצא בשנת 1986.

הפריצה של קלינשטיין הגיעה עם הוצאת האלבום שיצא בחברת התקליטים החדשה של רוני בראון, הליקון והגיע במהירות למעמד "אלבום זהב". האלבום נחשב לאחד האלבומים המצליחים ביותר של קלינשטיין.

קלינשטיין הלחין ועיבד את כל שירי האלבום, שביניהם הצליחו מאוד: שיר הנושא וכן "את שרה ברדיו", "אש", "הניחי לי", והדואט "שבועה" עם ריטה.

ההרכב הבסיסי בהקלטות כלל בין היתר את: נאור דיין בגיטרות וקולות, צוף פילוסוף בבס וקולות, ואלון הלל בתופים וכלי הקשה, והם גם ליוו את קלינשטיין בהופעותיו הטלוויזיוניות, בהן הוא משך תשומת לב מיוחדת כשניגן בקלידים שלו כשהם תלויים על צווארו כמו גיטרה חשמלית. בשירת קולות באלבום הצטרפו גם ריטה, דן תורן, מיקי שביב ואחרים.
הרבה שירים שולבו בתוכניות פופ שונות בטלוויזיה, כשלחלקם, למשל: "זמן גשום", "אש" ו-"שיר מִדְבָּר" יצרו אהרון קפלן ואמיר מלמד גם קליפים.

בעקבות הצלחת האלבום יצא קלינשטיין לסיבוב הופעות בשם "אש על הבמה".

שירי האלבום

 בתקליט: שירים 1–5 - צד 1, שירים 6–9 - צד 2.
 שירים: "אורה" ו-"ככה את רצית אותי" נכללו בהוצאת התקליטור ולא נכללו בהוצאת התקליט.

משתתפים באלבום
 עיבודים והפקה מוזיקלית: רמי קלינשטיין.
 סייעו בהפקה מוזיקלית: נאור דיין, צוף פילוסוף, ראובן שפירא וריטה.

נגנים
 גיטרות: נאור דיין.
 גיטרה בס: צוף פילוסוף.
 גיטרה בס: מיקי שביב (ב-"זמן גשום").
 תופים וכלי הקשה: אלון הלל.
 כלי הקשה ב-"במקום שבו אני עומד": אלון הלל, איגי דיין ורמי קלינשטיין.
 קולות: ריטה, נאור, הוד ואיגי דיין, מייקל בנסון, דן תורן, מיקי שביב, צוף, אהרן וירמי קפלן, מתי גודמן ורמי קלינשטיין.

מידע נוסף
 מפיקות: תמי סטמרי ומיכל ברנט.
 יחסי ציבור: נעמי שפר.
 הוקלט באולפני "טריטון", "די.בי.", "סינטרון". 1986, ת"א.
 טכנאי הקלטה, מיקס ועריכה: ראובן שפירא.
 עוזר טכנאי: פבלו ושלר, עודד פרח, דרור פלנצמן, תימורה גיל, גיל סמנטה.
 עריכה דיגיטלית: אולפני "טריטון".
 הכנה דיגיטלית לחיתוך: אולפני "קולינור" - אמיל בר, דודו רודן.
 חיתוך: גיא יפה.
 עיצוב עטיפה: דוד גרוסמן + יקי מולכו.
 צילום עטיפה: בן לם.
 איפור: אסנת עילם-קדמי.
 הדפסה: קרליט בע"מ.

אלבומי חברת הליקון
אלבומי בכורה מ-1986
אלבומי רמי קלינשטיין